AS Tech Group

AS Tech Group on Eesti masinaehitus- ja tehaseautomaatika ettevõte, mis projekteerib ja toodab keerukaid tootmisliine ning automatiseerimislahendusi tööstusele.

 Tegevusvaldkond 
Tech Groupi põhitegevusala on mujal liigitamata üldmasinate ja mehhanismide tootmine (EMTAK 28291). Ettevõte pakub terviklahendusi alates analüüsist ja projekteerimisest kuni tootmise, paigalduse ja järelhoolduseni. Peamised valdkonnad:

 Masinaehitus: eritellimusel masinate ja tootmisliinide projekteerimine ja valmistamine.
 Tootmise automatiseerimine: robotite, konveierite, paletiseerimis- ja montaažisüsteemide arendamine ja integreerimine.

Ettevõtte kliendid tegutsevad peamiselt kõrgtehnoloogia sektorites, sealhulgas autotööstuses, elektroonikas, fotoonikas ja meditsiiniseadmete tootmises, kuid ka toidu- ja joogitööstuses ning pakenditööstuses. Lõviosa toodangust eksporditakse, peamised sihtturud on Saksamaa, Soome ja Šveits.

 Ajalugu 
AS Tech Group registreeriti 2001. aastal, kuid alustas äritegevusega 2003. aastal ning on kasvanud üheks Eesti juhtivaks masinaehituse ja tööstusautomaatika ettevõtteks. Ettevõte on investeerinud teenusearendusse ja IT-süsteemidesse, et pakkuda digitaliseeritud ja automatiseeritud lahendusi.

 2008. aastal ühinesid AS Tech Group ja IPO Automaatika OÜ, kehtivaks ärinimeks jäi AS Tech Group.
 2010. aastast juhib ettevõtet tegevjuht ja juhatuse liige Martin Sutrop.
 2023. aastal koliti uude, kaasaegsesse 7500 ruutmeetrisesse tootmis- ja arenduskeskusesse aadressil Kaabli 9, Tallinn.
 2025. aastal pälvis ettevõte Aasta Ettevõte 2025 ning Aasta Eksportöör 2025 auhinna
 2025. aastal pälvis ettevõte Masina- ja metallitööstuse TOP 2025 nimistus neljanda koha.

 Viited 

Kategooria:Eesti tööstusettevõtted